
	Κύκλος διαλέξεων

Προς την Επανάσταση

και τη συγκρότηση του Ελληνικού Κράτους

-----------------------------------------------------------------------------

Διάλεξη Ανδρέα Κούκου

 Ο εξισλαμισμός στον ελλαδικό χώρο και ο θεσμός του παιδομαζώματος από το 15ο μέχρι το 17ο αι. 

στο Σπίτι της Κύπρου

Το Σπίτι της Κύπρου και η Εταιρεία Μελέτης Έργου Ιωάννη Καποδίστρια θα πραγματοποιήσουν στο Σπίτι της Κύπρου, Ξενοφώντος 2Α Σύνταγμα, την Τετάρτη  26 Απριλίου 2017 και ώρα 20:00, διάλεξη με θέμα, Ο εξισλαμισμός στον ελλαδικό χώρο και ο θεσμός του παιδομαζώματος από το 15ο μέχρι το 17ο αι., που πραγματοποιείται στο πλαίσιο του δεύτερου κύκλου διαλέξεων με τον γενικό τίτλο Προς την Επανάσταση και τη συγκρότηση του Ελληνικού Κράτους με ομιλητή τον κ. Ανδρέα Κούκο, Νομικό, Ιστορικό, Πρόεδρο Δ.Σ. Εταιρείας Μελέτης έργου Ιωάννη Καποδίστρια. Θα συντονίσει ο Οικονομολόγος, μέλος Δ.Σ. Ε.Μ.Ε.Ι.Κ., κ. Αναστάσης Πάριος.
Στη διάλεξη θα εξεταστούν τα αίτια που προκάλεσαν τους εξισλαμισμούς και τις μορφές τους. Ο τρόπος που έγιναν, η κοινωνική προέλευση και η γεωγραφική διασπορά. Οι συνέπειες. Ο θεσμός του παιδομαζώματος, οι λόγοι και ο χρόνος που άρχισε. Οι διαδικασίες στρατολόγησης, η πρώτη και η δεύτερη διαλογή, η εκπαίδευση. Οι λόγοι κατάργησης του θεσμού.
Ο Ανδρέας  Κούκος είναι νομικός και ολοκληρώνει  τη διδακτορική του διατριβή  στη Φιλοσοφική Σχολή του Εθνικού και Καποδιστριακού Πανεπιστημίου Αθηνών. Συμμετέχει  σε περισσότερα από 50 επιστημονικά συνέδρια και ημερίδες στην Ελλάδα και το εξωτερικό. Το συγγραφικό του έργο περιλαμβάνει 30 επιστημονικές δημοσιεύσεις και 100 και πλέον  άρθρα σε ελληνικά και ξένα ιστορικά περιοδικά.  Δίδαξε Νεώτερη Ιστορία και Στρατηγική στη Σχολή Εθνικής Αμύνης, στη Σχολή Πολέμου Ναυτικού και σε Ανοικτά Πανεπιστήμια πολλών Δήμων της χώρας. Προσκεκλημένος Ομιλητής σε περισσότερα από 80 Δημοτικά Σχολεία, Γυμνάσια και Λύκεια τα τελευταία χρόνια.  Ιδρυτής και Πρόεδρος της  Εταιρείας  Μελέτης Έργου Ιωάννη Καποδίστρια.      

